Euroopa Liidu Teataja L 019 , 25/01/1996 Lk 0041 - 0049



Komisjoni otsus, 12. jaanuar 1996, milles sätestatakse registreeritud hobuslaste sperma, munarakkude ja embrüote tõutunnistused (EMPs kohaldatav tekst) (96/79/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/427/EMÜ zootehniliste ja genealoogiliste tingimuste kohta ühendusesisesel kauplemisel hobuslastega, [1] eriti selle artikli 8 lõiget 2, ning arvestades, et: tõutunnistusel tuleb märkida teatavad üksikasjad, et identifitseerida loom, kellelt sperma, munarakud või embrüo on saadud, ning teha kindlaks tema päritolu; selline tunnistus võib puududa tingimusel, et käesolevas otsuses nimetatud andmed on sperma, munarakkude või embrüotega kaasasolevates dokumentides juba esitatud; käesoleva otsusega ettenähtud meetmed on kooskõlas alalise zootehnikakomitee arvamusega, ON VASTU VÕTNUD KÄESOLEVA OTSUSE: Artikkel 1 Registreeritud hobuslaste sperma tunnistusele tuleb märkida järgmised andmed: 1. Doonortäku andmed: - väljaandja, - originaaltõuraamatu nimi ja aadress, - tõug, - esialgne number tõuraamatus (kui see on kättesaadav), - looma nimi, - tunnistuse väljaandmise kuupäev, - identifitseerimissüsteem (nt kiip, tätoveering, põletusmärk, pilt), - identifikatsioon, - teave selle kohta, kas põlvnemise kontrollimiseks on määratud veregrupp või tehtud samaväärse teadusliku tagatisega katse, - sünniaeg, - omaniku nimi ja aadress, - vanemate ning ema isa nimi ja number tõuraamatus, samuti tõuraamatu nimi, - jõudluskontrolli ja aretusväärtuse hindamiste tulemused (vabatahtlik). 2. Andmed sperma kohta: - identifikatsioon, - dooside arv, - kogumise kuupäev, - seemendusjaama(de) nimi ja aadress ning registreerimisnumber, - vastuvõtja nimi ja aadress. Artikkel 2 Artiklis 1 ettenähtud andmed võib esitada: 1. tunnistusel vastavalt I lisas esitatud näidisele; 2. hobuslaste spermaga kaasasolevatel dokumentidel. Sellisel juhul peavad pädevad asutused järgmises sõnastuses kinnitama, et artiklis 1 ettenähtud andmed on saatedokumentides esitatud: "Allakirjutanu kinnitab, et need dokumendid sisaldavad komisjoni otsuse 96/79/EÜ artiklis 1 nimetatud andmeid." Artikkel 3 Registreeritud hobuslaste munarakkude tunnistusele tuleb märkida järgmised andmed: 1. Doonormära andmed: - kõik artikli 1 punktis 1 täpsustatud andmed. 2. Andmed munarakkude kohta: - identifikatsioon, - kogumise kuupäev, - munarakud kogunud rühma(de) nimi ja aadress ning registreerimisnumber, - vastuvõtja nimi ja aadress. Kui kõrres on rohkem kui üks munarakk, peab see asjaolu olema selgelt märgitud ja lisaks sellele peavad kõik munarakud olema saadud samalt emalt. Artikkel 4 Artiklis 3 ettenähtud andmed võib esitada: 1. tunnistusel vastavalt II lisas esitatud näidisele; 2. hobuslaste munarakkudega kaasasolevatel dokumentidel. Sellisel juhul peavad pädevad asutused järgmises sõnastuses kinnitama, et artiklis 3 ettenähtud andmed on saatedokumentides esitatud: "Allakirjutanu kinnitab, et need dokumendid sisaldavad komisjoni otsuse 96/79/EÜ artiklis 3 nimetatud andmeid." Artikkel 5 Registreeritud hobuslaste embrüote tunnistusele tuleb märkida järgmised andmed: 1. Doonortäku ja -mära andmed: - kõik artikli 1 punktis 1 täpsustatud andmed. 2. Andmed embrüote kohta: - identifikatsioon, - kogumise kuupäev, - seemendamise või paaritamise kuupäev, - embrüojaama(de) nimi ja aadress ning registreerimisnumber, - vastuvõtja nimi ja aadress. Kui kõrres on rohkem kui üks embrüo, peab see asjaolu olema selgelt märgitud ja lisaks sellele peavad kõik embrüod olema saadud samadelt vanematelt. Artikkel 6 Artiklis 5 ettenähtud andmed võib esitada: 1. tunnistusel vastavalt III lisas esitatud näidisele; 2. hobuslaste embrüo(te)ga kaasasolevatel dokumentidel. Sellisel juhul peavad pädevad asutused järgmises sõnastuses kinnitama, et artiklis 5 ettenähtud andmed on saatedokumentides esitatud: "Allakirjutanu kinnitab, et need dokumendid sisaldavad komisjoni otsuse 96/79/EÜ artiklis 5 nimetatud andmeid." Artikkel 7 Käesolev otsus on adresseeritud liikmesriikidele. Brüssel, 12. jaanuar 1996 Komisjoni nimel komisjoni liige Franz Fischler [1] EÜT L 224, 18.8.1990, lk 55. -------------------------------------------------- I LISA +++++ TIFF +++++ +++++ TIFF +++++ -------------------------------------------------- II LISA +++++ TIFF +++++ +++++ TIFF +++++ -------------------------------------------------- III LISA +++++ TIFF +++++ +++++ TIFF +++++ +++++ TIFF +++++ --------------------------------------------------